paragraph_text: Na plažu se oslanja šuma koja se sastoji od kretske datule (Phoenix theophrasti). Za turiste Vai je otkriven početkom 1970-ih, a na kraju tog desetljeća je popularno odredište hipija koji su napustili stara odredišta Matalu i Preveli. Početkom 1980-ih Vai je bio pun turista s naprtnjačama iz cijelog svijeta, što dovodi do mješavine kaotičnog kampiranje i smetlišta. Zbog toga Vai je zatvoren i proglašen zaštićenim područjem. Jedinstvena šuma se oporavila, a plaža je postala čista.